2004.8.4. Az Európai Unió Hivatalos Lapja L 257/7 A TANÁCS HATÁROZATA (2004. július 19.) a megtakarításokból származó kamatjövedelem adóztatásáról szóló 2003/48/EK tanácsi irányelv alkalmazásának időpontjáról (2004/587/EK) AZ EURÓPAI UNIÓ TANÁCSA, tekintettel a 2003/48/EK irányelvre (!) és különösen annak 17. cikke (3) bekezdésére, tekintettel a Bizottság javaslatára, mivel: (1) A 2003/48/EK irányelv 17. cikkének (2) bekezdése meghatározza az irányelv rendelkezései 2005. január 1- jétől történő alkalmazásának feltételeit. A 2003/48/EK irányelv 17. cikkének (3) bekezdésével összhangban a Tanács a Bizottság jelentése alapján 2004. július 1-jét megelőzően megállapította, hogy a vonatkozó intézkedések hatályba lépésének időpontjai tekintetében a harmadik országokban és az érintett függő vagy társult területeken a 2003/48/EK irányelv 17. cikkének (2) bekezdésében foglalt feltételek nem telje- sülnek. A 2003/48/EK irányelv 17. cikkének (3) bekezdése értel- mében, amennyiben a Tanács úgy dönt, hogy az ezen cikk (2) bekezdésében megállapított feltételek nem telje- sülnek, akkor a Bizottság javaslata alapján egyhangúlag új időpontot fogad el a (2) bekezdés alkalmazásában. A Bizottság és az érintett tagállamok jelentése alapján úgy tűnik, hogy a 2003/48/EK irányelv 17. cikkének (2) bekezdésében említett harmadik országok és függő vagy társult területek mindegyike képes lesz az ebben a bekezdésben megállapított feltételek teljesítésére 2005. július 1-jéig. 6) A 2005. július 1-jei időpontot ezért a 2003/48/EK irányelv 17. cikkének (2) bekezdése alkalmazásában új időpontként kell elfogadni, amely időpontra szintén vonatkoznak ennek a bekezdésnek a feltételei. A gazdasági szereplők és az adófizetők jogbiztonságának céljából ezt a határozatot sürgősséggel kell elfogadni, amely a nemzeti parlamenteknek az Európai Unióban betöltött szerepéről szóló jegyzőkönyv I.3. pontjában megállapított hathetes időszaktól való eltérést eredmé- nyezi, ELFOGADTA EZT A HATÁROZATOT: 1. cikk A 2003/48/EK irányelv 17. cikkének (2) bekezdésében a , 2005. január 1-jétől" helyébe , 2005. július 1-jétől" lép. 2. cikk Ennek a határozatnak a tagállamok a címzettjei, és azt az Európai Unió Hivatalos Lapjában közzé kell tenni. Kelt Brüsszelben, 2004. július 19-én. a Tanács részéről az elnök P. H. DONNER (4) HL L 157., 2003.6.26., 38. o.